ai4bharat/Pralekha huggingface dataset:
कार्मिक, सार्वजनिक तक्रार आणि निवृत्ती वेतन मंत्रालय
निवृत्ती वेतन आणि निवृत्तीवेतनधारक कल्याण विभागाची लक्ष्य साध्य करण्यासाठी 3.0 ही विशेष मोहीम झाली वेगवान
नवी दिल्ली, 5 ऑक्टोबर 2023
निवृत्ती वेतन आणि निवृत्ती वेतनधारक कल्याण विभागाने विभागात तसेच केंद्र सरकारी निवृत्तीधारकांच्या संस्थांमार्फत देशभरात 3.0 ही विशेष मोहीम सुरू केली आहे. 15 सप्टेंबर 2023 पासून मोहिमेचा प्राथमिक टप्पा सुरू झाला . मोहिमेदरम्यान साध्य करण्यासाठी लक्ष्य ठरवण्यासाठीचा हा टप्पा होता. मुख्य मोहीम दोन ऑक्टोबर 2023 पासून सुरू झाली आणि ती 31 ऑक्टोबर 2023 पर्यंत चालेल.
यामध्ये प्रलंबित गोष्टींचा निपटारा, स्वच्छतेची सवय बाणवणे, अंतर्गत व्यवस्थापन पद्धती बळकट करणे, नोंदी व्यवस्थापनात सुधारणा यावर भर राहील.
या विशेष मोहिमेच्या तयारीच्या टप्प्यात विभागाने आणि केंद्र सरकारच्या निवृत्ती धारक संघटनेने देशभरात 50 स्वच्छतास्थळे ठरवली.
आतापर्यंत लक्ष्य निर्धाराच्या बाबतीत उत्तम यश मिळालेले आहे. यावर्षी पाच हजार सार्वजनिक तक्रारींचे निवारण आणि 600 सार्वजनिक तक्रार अपीलांचे निवारण करण्याचे लक्ष्य विभागाने निश्चित केले आहे. 1358 फाईल्स या मोहिमेदरम्यान पुनर्आढाव्यासाठी निश्चित करण्यात आल्या आणि 883 इलेक्ट्रॉनिक फाईल बंद करण्यासाठी निश्चित केल्या गेल्या. या मोहिमेबद्दल जागृती करण्याच्या दृष्टीने विभागाच्या अधिकृत समाज माध्यम हँडलवर आधी व्ट्विटर आणि आत्ता एक्स म्हणून ओळखल्या जाणाऱ्या समाज माध्यमांवर पन्नासहून अधिक संदेश दिले गेले. ठराविक काळासाठी विभागाने निश्चित केलेले लक्ष्य साध्य करण्याच्या दृष्टीने ही मोहीम पूर्ण वेगाने सुरू आहे.
N.Chitale/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 37
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांच्या अध्यक्षतेखाली उदया मुंबईत “महामार्ग, परिवहन आणि लॉजीस्टीक्समध्ये गुंतवणुकीच्या संधी” या विषयावर राष्ट्रीय परिषदेचे आयोजन
नवी दिल्ली/मुंबई, 16 डिसेंबर 2021
केंद्रीय रस्ते वाहतूक आणि महामार्ग मंत्री नितीन गडकरी उद्या,17 डिसेंबर 2021 रोजी, मुंबई येथे होणाऱ्या “महामार्ग, परिवहन आणि लॉजीस्टीक्समध्ये गुंतवणुकीच्या संधी” या राष्ट्रीय परिषदेचे अध्यक्षपद भूषवणार आहेत.
केंद्र आणि राज्य सरकारची विविध मंत्रालये, विविध संस्था आणि खाजगी क्षेत्राच्या परस्पर सहकार्यावर भर देऊन पंतप्रधानांच्या दूरदृष्टीने तयार झालेल्या पंतप्रधान गती शक्ती राष्ट्रीय बृहद् आराखडयाद्वारे, भारताच्या लॉजिस्टीक क्षेत्राला चालना देणे हा या परिषदेचा उद्देश आहे. यासाठी रस्ते वाहतूक आणि महामार्ग मंत्रालयाने, भारतमाला प्रकल्प,मालमत्ता चलनीकरण आणि जुन्या वाहनांची शास्त्रीय विल्हेवाट लावण्याचे धोरण या तीन मध्यवर्ती संकल्पना केंद्र स्थानी ठेऊन, महामार्ग, परिवहन आणि लॉजिस्टिक्समध्ये गुंतवणुकीला प्राधान्य देण्याचा निर्णय घेतला आहे.
भारतमाला प्रकल्प हा राष्ट्रीय महामार्ग विकासाचा पथदर्शी कार्यक्रम आहे. यात बहु-वाहतूक साधने असलेले लॉजीस्टिक्स पार्क्स, विविध वाहतूक साधनांची एकत्रित स्थानके, रोप वे, ऑप्टिकल फायबर पायाभूत सुविधा यांसह मालवाहतूक तसेच प्रवासी वाहतूकीची कार्यक्षमता वाढविण्यावर भर दिला आहे.
संपत्ती चलनीकरणावरील चर्चेद्वारे, आर्थिक वर्ष 25 पर्यंत 6 लाख कोटी रुपयांच्या संपत्तीचे चलनीकरण करण्याची सरकारची योजना आहे. नोंदणीकृत वाहन विल्हेवाट सुविधा आणि स्वयंचलित चाचणी केंद्र  स्थापन करून प्रदूषणकारी आणि भंगारात निघालेल्या वाहनांना बाद करण्याची भक्कम व्यवस्था उभी करणे, हा वाहन विल्हेवाट धोरणावर गुंतवणूकदरांशी संवाद साधण्यामागचा उद्देश आहे. या परिषदेत रस्ते वाहतूक आणि महामार्ग मंत्रालयाने हाती घेतलेले जोजिला बोगदा, बहुआयामी लॉजीस्टिक पार्क आणि इतर अनेक प्रकल्प संबधितांसमोर आणण्याची योजना आहे.
या परिषदेला, केंद्रीय मंत्री नितीन गडकरी यांच्यासह, रस्ते वाहतूक आणि महामार्ग मंत्रालयाचे सचिव अध्यक्ष गिरिधर अरमाने, राष्ट्रीय महामार्ग प्राधिकरणाच्या अध्यक्षा अलका उपाध्याय, एसबीआयचे अध्यक्ष दिनेश कुमार खारा, महाराष्ट्र सरकारच्या वाहतूक विभागाचे प्रधान सचिव आशीष कुमार सिंह, यांच्यासह संभाव्य गुंतवणूकदार आणि उद्योग क्षेत्रातील तज्ञ उपस्थित राहणार आहेत
परिषदेचे आयोजन करतांना कोविड प्रतिबंधक नियमांचे काटेकोर पालन केले जाणार आहे.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 270
पंतप्रधान कार्यालय
जागतिक हत्ती दिनानिमित्त पंतप्रधानांनी हत्ती संवर्धनकर्त्यांच्या परिश्रमांची केली प्रशंसा
गेल्या 8 वर्षांत हत्तींसाठी संरक्षित क्षेत्रांच्या संख्येत वाढ झाल्याबद्दल पंतप्रधानांनी व्यक्त केला आनंद
जागतिक हत्ती दिनानिमित्त पंतप्रधान नरेंद्र मोदी यांनी हत्ती संवर्धनकर्त्यांच्या परिश्रमांचे कौतुक केले आहे. गेल्या 8 वर्षांत हत्तींसाठी संरक्षित क्षेत्रांच्या संख्येत वाढ झाल्याबद्दलही पंतप्रधानांनी आनंद व्यक्त केला आहे.
आपल्या ट्विटरसंदेशांच्या मालिकेत पंतप्रधान म्हणाले;
“जागतिक हत्ती दिनानिमित्त हत्तीच्या संरक्षणासाठी करत असलेल्या आमच्या कटीबद्धतेचा आम्ही पुनरुच्चार करत आहोत. तुम्हाला हे जाणून तुम्हाला आनंद होईल की
संपूर्ण आशियातील हत्तींपैकी सुमारे 60% हत्तींचे निवासस्थान भारत आहे. गेल्या 8 वर्षांत हत्तींसाठी संरक्षित क्षेत्रांच्या संख्येत वाढ झाली आहे. हत्तींच्या संवर्धनात सहभाग असलेल्या सर्वांचेही मी कौतुक करत आहे.”
"हत्ती संवर्धनातील हे यश मानव-प्राणी यांच्यामधील संघर्ष कमी करण्यासाठी, भारतात सुरू असलेल्या अनेक प्रयत्नांच्या संदर्भात तसेच पर्यावणासंदर्भातील संवेदना वाढवण्यासाठी स्थानिक समुदाय आणि त्यांच्या पारंपारिक ज्ञानाला एकत्रित करण्याच्या दृष्टीने पहाण्याची आवश्यकता आहे."
आरोग्य आणि कुटुंब कल्याण मंत्रालय
पोलिओ राष्ट्रीय लसीकरण दिनाच्या वेळापत्रकात बदल, आता 31 जानेवारी 2021 रोजी पोलिओ लसीकरण होणार
राष्ट्रपती 30 जानेवारी 2021 रोजी राष्ट्रीय लसीकरण दिनाचा शुभारंभ करणार
नवी दिल्ली, 14 जानेवारी 2021
देशव्यापी कोविड-19 लसीकरण मोहीम पंतप्रधानांच्या हस्ते 16 जानेवारी 2021 पासून सुरू केली जाणार आहे. जगातील ही सर्वात मोठी लसीकरण मोहीम असेल. त्यामुळे, आरोग्य आणि कुटुंब कल्याण मंत्रालयाने राष्ट्रपती कार्यालयाशी सल्लामसलत करून राष्ट्रीय लसीकरण दिन  किंवा “पोलिओ रविवार” म्हणून ओळखल्या जाणार्या पोलिओ लसीकरण दिनाचा कार्यक्रम 31 जानेवारी 2021  रोजी आयोजित करण्याचा निर्णय घेतला आहे.
राष्ट्रपती 30 जानेवारी 2021 रोजी  सकाळी 11.45 वाजता राष्ट्रपती भवनात काही मुलांना पोलिओ लसीचे थेंब देऊन पोलिओ राष्ट्रीय लसीकरण दिनाचा शुभारंभ करतील.
कोविड व्यवस्थापन आणि लसीकरण सेवा तसेच बिगर कोविड अत्यावश्यक आरोग्य सेवा एकमेकांवर विपरित परिणाम न होता सुरु राहाव्यात या आरोग्य मंत्रालयाच्या धोरणाच्या अनुषंगाने हा निर्णय घेण्यात आला आहे.U.Ujgare/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
सीएसआयआर-सीएफटीआरआय कोविड-19 च्या तपासणीसाठी चाचणी उपकरणे पुरवणार
नवी दिल्ली, 7 एप्रिल 2020
म्हैसूरमध्ये कोरोना विषाणू बाधितांची संख्या 28 वर पोहोचली असून गेल्या 24 तासात सात रुग्ण आढळले आहेत. कर्नाटकच्या आरोग्य विभागाने प्रसिद्ध केलेल्या ताज्या मीडिया बुलेटिननुसार ही आकडेवारी आहे. म्हैसूरच्या सीएसआयआर -सीएफटीआरआय अर्थात केंद्रीय अन्न तंत्रज्ञान संशोधन संस्थेने संशयित रुग्णांचे नमुने तपासण्यासाठी आवश्यक उपकरणे उपलब्ध करून जिल्हा प्रशासनाला सहकार्य केले आहे.
सध्या कोविड-19 संसर्ग तपासणी रिअल टाइम पॉलीमेरेस चेन रिऍक्शन  नावाच्या अत्यंत आधुनिक आणि अचूक तंत्राद्वारे केली जाते. या पद्धतीत पीसीआर मशीनचा वापर करून नमुन्यांमधून विषाणूचे आरएनए वेगळे काढले जातात आणि त्याचा आकार मोठा केला जातो. पीसीआर चाचणीचा स्पष्ट फायदा असा आहे की एखाद्या व्यक्तीमध्ये अगदी प्रारंभिक टप्प्यातला म्हणजे नुसती लक्षणे आढळल्यावरही विषाणूचा शोध याद्वारे घेता येऊ शकतो.
म्हैसूर जिल्हा हा चार हॉट स्पॉट जिल्ह्यांपैकी एक म्हणून ओळखला गेला असून इथे मोठ्या प्रमाणात संशयित रुग्ण आहेत. विलगीकरण करण्यात आलेल्या संशयित व्यक्तींची त्यांच्यात संसर्गाची लक्षणे दिसत असली/नसली तरी संसर्ग तपासण्यासाठी विलगीकरण काळाच्या आधी आणि नंतर तपासणी केली जाणे आवश्यक आहे,
जिल्ह्यात मोठ्या प्रमाणात नमुन्यांची चाचणी घेण्यासाठी सीएसआयआर-सीएफटीआरआय जिल्हा प्रशासनाला दोन पीसीआर मशीन आणि एक आरएनए एक्सट्रॅक्शन युनिट आवश्यक रसायनांसह पुरवत आहे.
“अचूक आणि योग्य चाचणी करणे ही काळाची गरज आहे. ही चाचणी अत्यंत अत्याधुनिक असून भारतीय वैद्यकीय संशोधन परिषदेने  चाचणीसाठी मंजूर केलेल्या निवडक केंद्रांमध्ये ती केली जात आहे आणि आम्ही क्षमता वाढवून सहकार्य करत आहोत, असे सीएसआयआर-सीएफटीआरआयचे संचालक डॉ. केएसएमएस राघवराव यांनी म्हटले आहे. जिल्हा प्रशासनाच्या गरजेनुसार उपकरणाबरोबरच दोन कुशल तंत्रज्ञ देखील या काळात पुरवले जातील, असे त्यांनी सांगितले.
पीसीआर मशीन्स 5 एप्रिल 2020 रोजी सुपूर्द करण्यात आली. विषाणू संशोधन आणि निदान प्रयोगशाळेच्या  नोडल अधिकारी आणि म्हैसूर. येथील म्हैसूर मेडिकल कॉलेज आणि रिसर्च इन्स्टिट्यूटच्या कोविड चाचणी प्रयोगशाळेच्या प्रभारी डॉ. अमृता कुमारी यांनी ही उपकरणे स्वीकारली. यामुळे या केंद्राला दररोज चाचण्यांची संख्या तिप्पट करण्यात मदत होईल, असे त्या म्हणाल्या. आरएनए एक्सट्रॅक्शन युनिट आठवड्याभरात पोहोचेल.
KGS/
U.Ujgare/S.Kane/D.Rane
(
संरक्षण मंत्रालय
दुसऱ्या महायुद्धातील भारतीय सैन्याच्या योगदानाचा इटलीने केला गौरव
भारतीय सैनिकांच्या सर्वोच्च बलिदानाचे स्मरण करत इटलीमधील कम्युन ऑफ मोनोटोन आणि इटालियन लष्करी इतिहासकारांनी इटलीतील पेरुगियामधील मॉन्टोन येथे उभारण्यात आलेल्या “व्ही.सी. यशवंत घाडगे सनडायल मेमोरियल” चे अनावरण केले. दुसऱ्या महायुद्धात इटालियन मोहिमेदरम्यान लढलेल्या भारतीय सैनिकांना श्रद्धांजली अर्पण करण्यासाठी तसेच अप्पर टायबर व्हॅलीच्या पर्वत रांगांमध्ये लढताना शहीद झालेले व्हिक्टोरिया क्रॉस पदक विजेते नायक यशवंत घाडगे यांना आदरांजली म्हणून हे स्मारक उभारण्यात आले आहे. इटलीतील भारताच्या राजदूत आणि भारतीय संरक्षण दलाशी संबंधित अधिकारी डॉ. नीना मल्होत्रा यांनी या समारंभात भारताचे प्रतिनिधित्व केले. या कार्यक्रमाला इटालियन नागरिक, प्रतिष्ठित पाहुणे आणि इटालियन सशस्त्र दलाचे सदस्य देखील मोठ्या संख्येने उपस्थित होते.
दुसऱ्या महायुद्धात भारतीय सैनिकांनी इटालियन मोहिमेत मध्यवर्ती भूमिका बजावली होती. यामध्ये 4 थ्या, 8 व्या आणि 10 व्या विभागात 50,000 पेक्षा जास्त भारतीय सैनिकांचा सहभाग होता. इटलीमध्ये प्रदान करण्यात आलेल्या 20 व्हिक्टोरिया क्रॉस पदकांपैकी सहा पदके भारतीय सैनिकांनी जिंकली होती. या युध्दात 23,722 भारतीय सैनिकांना वीर मरण आले होते. यापैकी 5,782 भारतीय सैनिकांनी सर्वोच्च बलिदान दिले होते. संपूर्ण इटलीमध्ये पसरलेल्या 40 राष्ट्रकुल युद्ध स्मशानभूमींमध्ये त्यांच्यावर अंत्यसंस्कार करण्यात आले होते.
हे स्मारक एक संयुक्त स्मारक बनवण्याच्या प्रयत्नांचा भाग म्हणून, इटालियन मोहिमेत लढलेल्या भारतीय सैन्याच्या सर्व श्रेणीतील सैनिकांच्या शौर्य आणि बलिदानाच्या स्मरणार्थ या स्मारकावर भारतीय सैन्याचा फलक लावण्यात आला आहे.
हे स्मारक थेट सनडायलच्या स्वरूपात आहे. या स्मारकाचे ब्रीदवाक्य "ओमिन्स सब इओडेम सोल" असे असून ज्याचा अर्थ "आपण सर्व एकाच सूर्याच्या प्रकाशात राहतो" असा होतो.
इटालियन मोहिमेदरम्यानच्या योगदानाचा सन्मान करणाऱ्या या स्मारकाचे उद्घाटन म्हणजे दुसऱ्या महायुद्धातील इटालियन मोहिमेदरम्यान भारतीय सैनिकांनी दिलेल्या सर्वोच्च बलिदानाचा आणि योगदानाचा इटलीमध्ये परमोच्च आदर केला जातो, याची साक्ष आहे.
भारतीय स्पर्धा आयोग
भारतीय स्पर्धा आयोगाने प्रिन्सिपल ऍसेट मॅनेजमेन्ट प्रायव्हेट लिमिटेड, प्रिन्सिपल ट्रस्टी कंपनी प्रायव्हेट लिमिटेड आणि प्रिन्सिपल रिटायरमेंट अॅडव्हायझर्स प्रायव्हेट लिमिटेड यांच्या सुंदरम ऍसेट मॅनेजमेंट कंपनी लिमिटेडद्वारा अधिग्रहणासंदर्भात प्रस्तावित संयोजनाला दिली मंजुरी
भारतीय स्पर्धा आयोगाने  प्रिन्सिपल ऍसेट मॅनेजमेन्ट प्रायव्हेट लिमिटेड, प्रिन्सिपल ट्रस्टी कंपनी प्रायव्हेट लिमिटेड आणि प्रिन्सिपल रिटायरमेंट अॅडव्हायझर्स प्रायव्हेट लिमिटेड यांच्या सुंदरम ऍसेट मॅनेजमेंट कंपनी लिमिटेडद्वारा अधिग्रहणासंदर्भात प्रस्तावित संयोजनाला मंजुरी दिली आहे.
प्रस्तावित संयोजन सुंदरम ऍसेट मॅनेजमेंट कंपनी लिमिटेडद्वारा  प्रिंसिपल अॅसेट मॅनेजमेंट प्रायव्हेट लिमिटेड ;  प्रिन्सिपल ट्रस्टी कंपनी प्रायव्हेट लिमिटेड  आणि  प्रिन्सिपल रिटायरमेंट अॅडव्हायझर्स प्रायव्हेट लिमिटेड  च्या .इश्यूड आणि पेड-अप इक्विटी समभाग भांडवलाच्या 100% अधिग्रहणाशी संबंधित आहेः
सुंदरम ऍसेट मॅनेजमेंट कंपनी  च्या संपूर्ण मालकीची ही उपकंपनी आहे.
भारतीय स्पर्धा आयोगाचा यासंदर्भातील तपशीलवार आदेश लवकरच जारी केला जाईल
मंत्रिमंडळ
आंध्र प्रदेशात केंद्रीय आदिवासी विद्यापीठ स्थापन करण्यासाठी केंद्रीय विद्यापीठ कायदा, 2009 मध्ये दुरुस्ती करायला मंत्रिमंडळाची मंजुरी
नवी दिल्ली, 8 नोव्हेंबर 2018
पंतप्रधान नरेंद्र मोदी यांच्या अध्यक्षतेखाली आज केंद्रीय मंत्रिमंडळाने आंध्र प्रदेशात केंद्रीय आदिवासी विद्यापीठ स्थापन करायला मंजुरी दिली. आंध्र प्रदेश पुनर्संघटन कायदा 2014 .च्या १३ व्या सूचीअंतर्गत तरतुदीनुसार विजयनगरमच्या रेल्ली गावात ‘आंध्र प्रदेश केंद्रीय आदिवासी विदयापीठ’ स्थापन केले जाईल. केंद्रीय आदिवासी विदयापीठाच्या पहिल्या टप्प्यातील खर्चासाठी 420 कोटी रुपयांच्या निधीच्या तरतुदीलाही मंत्रिमंडळाने मंजुरी दिली.
N.Sapre/S.Kane/P.Kor
(Visitor Counter : 108
अंतराळ विभाग
भारतीय खगोलशास्त्रज्ञांनी विश्वातल्या सर्वात दूरच्या आकाशगंगेचा लावला शोध
नवी दिल्ली, 1 सप्टेंबर,2020
भारतीय खगोलशास्त्रज्ञांनी विश्वातल्या सर्वात दूरच्या आकाशगंगेचा शोध लावून या अंतराळ शोध क्षेत्रामध्ये महत्वपूर्ण कामगिरी केली आहे.
भारतीय खगोलशास्त्रज्ञांची ही कौतुकस्पद कामगिरी आज केंद्रीय राज्यमंत्री  ईशान्य क्षेत्र विकास, पंतप्रधान कार्यालयाचे राज्यमंत्री, सार्वजनिक तक्रार निवारण, निवृत्तीवेतन, अणू ऊर्जा आणि अंतराळ विभाग, डॉ जितेंद्र सिंग यांनी सामायिक केले आहे. भारतीय खगोलशास्त्रज्ञांची ही कामगिरी भारताच्या दृष्टीने अभिमानास्पद आहे, असे डॉ. जितेंद्र सिंग यांनी म्हटले आहे. भारताची ‘मल्टी-वेव्हलेंथ स्पेस’वेधशाळा- ‘अॅस्ट्रोसॅट’ने पृथ्वीपासून 9.3 अब्ज प्रकाशवर्ष अंतरावर असलेल्या आकाशगंगेमधून अति-अतिनील किरणे सापडली आहेत. ‘इंटर युनिव्हर्सिटी सेंटर फॉर अॅस्ट्रॉनॉमी अँड अॅस्ट्रोफिजिक्स म्हणजेच आयुका या पुण्याच्या संस्थेच्या एका शास्त्रज्ञांच्या पथकाने डॉ. कनक साहा यांच्या नेतृत्वाखाली या आकाशगंगेचा शोध लावला आहे.
या आकाशगंगेच्या मूळ शोधाचे महत्व तसेच वेगळेपण याविषयी ब्रिटनमधून प्रकाशित झालेल्या ‘नेचर अॅस्ट्रोनॉमी’ या अतिशय प्रतिष्ठित आंतरराष्ट्रीय नियतकालिकामध्ये नोंदविण्यात आले आहे. भारताच्या अॅस्ट्रोसॅट- यूव्हीआयटीने शोधून काढलेल्या या आकाशगंगेविषयी नासाच्या हबल स्पेस टेलिस्कोपवरही पार्श्र्वध्वनीची नोंद झाली आहे. त्यामुळे भारतीय खगोलशास्त्रज्ञांनी लावलेल्या या अव्दितीय शोधाची दखल आंतरराष्ट्रीय स्तरावर घेण्यात आली आहे.
मंत्री जितेंद्र सिंग यांनी भारतीय खगोलशास्त्रज्ञांचे अभिनंदन केले आहे. भारताची अंतराळ संशोधन क्षमता आता एक वेगळ्याच, उत्कृष्टतेच्या टप्प्यावर पोहोचली आहे, असे संकेत आता मिळाले आहेत. जगाच्या इतर भागातल्या अंतराळ वैज्ञानिकांचे नेतृत्व आपले शास्त्रज्ञ करू शकतात, असे जितेंद्र सिंग यांनी म्हटले आहे. प्राध्यापक श्याम टंडन यांनी भारतीय खगोलशास्त्रज्ञांनी अथक परिश्रम केले आहेत, तसेच उच्च कोटीची संवदेनशीलता दाखवून दशकांपेक्षाही जास्त काळ यूव्हीआयटीच्या पथकाने केलेले कार्य कौतुकास्पद असल्याचे म्हटले आहे.
आयुकाचे संचालक डॉ. सोमक राय चैधुरी यांनी या विश्वाचे अंधकाराचे युग कसे संपुष्टात आले,आणि प्रकाश युग कसे अवतरले, याविषयीची माहिती या आकाशगंगेच्या शोधामुळे मिळण्याचे संकेत मिळत आहेत. प्रकाशाचा प्राथमिक स्त्रोत शोधणे अतिशय अवघड आहे, मात्र आता या आकाशगंगेच्या शोधामुळे ही वाटचाल सुकर बनणार असल्याचे डॉ. सोमक राय चैधुरी यांनी सांगितले.
या नवीन आकाशगंगेचा शोध घेणा-या भारताची पहिली अवकाश वेधशाळा- अॅस्ट्रोसॅटची स्थापना मोदी सरकारच्या पहिल्या कार्यकालामध्ये भारतीय अंतराळ संशोधन संस्था म्हणजेच इस्त्रोने दि. 28 सप्टेंबर, 2015 रोजी केली होती. इस्त्रोच्या पाठिंब्याने आयुकाचे माजी प्राध्यापक श्याम टंडन यांच्या नेतृत्वाखालील पथकाने ही अवकाश वेधशाळा विकसित केली आहे.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 231
राष्ट्रपती कार्यालय
गुजरात उच्च न्यायालयाने आयोजित केलेल्या मध्यस्थी आणि माहिती तंत्रज्ञान या संदर्भातील राष्ट्रीय कायदेविषयक परिषदेचे राष्ट्रपतींच्या हस्ते उद्घाटन
नवी दिल्ली 09 एप्रिल 2022
गुजरात उच्च न्यायालयाने गुजरातच्या नर्मदा जिल्ह्यात एकता नगर येथे आयोजित केलेल्या मध्यस्थी आणि माहिती तंत्रज्ञान या संदर्भातील दोन दिवसीय राष्ट्रीय कायदेविषयक परिषदेचे आज 9 एप्रिल 2022 रोजी राष्ट्रपती रामनाथ कोविंद यांच्या हस्ते उदघाटन झाले.
या प्रसंगी बोलताना, राष्ट्रपतींनी वकिलीच्या पेशात कार्यरत असतानाच्या दिवसांचे स्मरण केले आणि ते म्हणाले की त्या दिवसांमध्ये त्यांच्या मनात ज्या मुद्द्यांनी घर केले होते त्यापैकी एक मुद्दा होता ‘न्याय मिळण्याची सुविधा.’ ‘न्याय’ या शब्दाच्या कक्षा फार मोठ्या आहेत आणि त्यावर आपल्या राज्यघटनेच्या प्रास्ताविकात त्यावर योग्य प्रकारे भर देण्यात आला आहे. पण खरोखरीच सर्व लोकांना समान न्याय मिळतो का? असा प्रश्न त्यांनी विचारला. म्हणूनच सर्वांसाठी न्याय मिळण्याच्या सुविधेत कशा प्रकारे सुधारणा करता येईल असा विचार त्यांनी व्यक्त केला आणि या परिषदेसाठीचे विषय अत्यंत काळजीपूर्वक निवडलेले आहेत असे मत त्यांनी व्यक्त केले. पर्यायी तंटा सोडवणूक यंत्रणा आणि माहिती व संवाद तंत्रज्ञान या दोन्ही गोष्टी न्यायदानासाठी अनेक कारणांमुळे महत्त्वाच्या आहेत असे ते म्हणाले. पण त्यांच्या स्वतःसाठी त्या महत्वाच्या आहेत कारण या गोष्टी यंत्रणेला अधिक कार्यक्षम बनवितात आणि त्यामुळे अधिक उत्तम प्रकारे न्याय देणे शक्य होते.
मध्यस्थीच्या संकल्पनेचा देशभरात मोठ्या प्रमाणावर स्वीकार झालेला नाही याकडे त्यांनी निर्देश केला. तसेच देशात काही ठिकाणी अजूनही उत्तम प्रकारे प्रशिक्षित मध्यस्थ पुरेशा प्रमाणात उपलब्ध नाहीत असा उल्लेख देखील त्यांनी केला. अनेक ठिकाणच्या मध्यस्थी केंद्रांवरील पायाभूत सुविधा अद्ययावत करण्याची गरज आहे आणि या परिणामकारक साधनापासून मोठ्या प्रमाणावरील जनतेला लाभ मिळावा म्हणून अशा समस्या लवकरात लवकर सोडविल्या पाहिजेत असे मत राष्ट्रपती कोविंद यांनी व्यक्त केले.
परिषदेतील माहिती तंत्रज्ञान या दुसऱ्या मुद्द्याबाबत बोलताना राष्ट्रपती म्हणाले की, आपण सर्वजण एका अत्यंत कठीण संकटातून गेलो आहोत.गेली दोन वर्षे सुरु असलेल्या अभूतपूर्व दुःखाच्या वातावरणात जर मदतीची काही आशा होती तर ती केवळ माहिती आणि संवाद तंत्रज्ञान क्षेत्राकडून होती. या क्षेत्राने अत्यावश्यक व्यवहार सुरु ठेवण्यात आणि देशाच्या अर्थव्यवस्थेची चाके फिरती ठेवण्यात सर्वात अधिक मदत केली असे कोविंद यांनी सांगितले.
महामारीची सुरुवात होण्यापूर्वी देखील पक्षकार आणि इतर सर्व भागधारकांना देण्यात येणाऱ्या सेवांचा दर्जा आणि प्रमाण यांच्यात सुधारणा करून माहिती आणि संवाद तंत्रज्ञान क्षेत्राने न्यायदान व्यवस्थेला लाभ मिळवून दिला होता याकडे त्यांनी निर्देश केला..
आज सुरु झालेल्या या राष्ट्रीय परिषदेत न्यायालयांमध्ये मध्यस्थी तसेच माहिती आणि संवाद तंत्रज्ञान या दोन्ही घटकांच्या प्रचंड क्षमतेबद्दल उहापोह तर होईलच पण त्याचबरोबर या मार्गात येणाऱ्या आव्हानांना उत्तम प्रतिसाद कसा द्यायचा याबद्दलही विचारविनिमय होईल असा विश्वास राष्ट्रपती रामनाथ कोविंद यांनी व्यक्त केला.
संरक्षण मंत्रालय
युवक कल्याण आणि क्रीडा मंत्रालय  आणि अल्पसंख्यांक व्यवहार राज्यमंत्री किरेन रिजिजू यांनी प्रजासत्ताक दिन 2021 पुरस्कार केले प्रदान
उत्तर प्रदेशचा चित्ररथ सर्वोत्कृष्ट ठरला
नवी दिल्ली, 28 जानेवारी 2021
युवक कल्याण आणि क्रीडा मंत्रालय  आणि अल्पसंख्यांक व्यवहार मंत्री किरेन रिजिजू यांनी 28 जानेवारी , 2021 रोजी नवी दिल्ली येथे प्रजासत्ताक दिन संचलन 2021 मध्ये सहभागी झालेल्याना पुरस्कार आणि बक्षिसे प्रदान केली. उत्तर प्रदेशच्या चित्ररथाला सर्वोत्कृष्ट चित्ररथाचा पुरस्कार मिळाला.राजपथ येथे 26 जानेवारी 2021 रोजी देशाचा समृद्ध सांस्कृतिक वारसा, आर्थिक प्रगती आणि संरक्षण सामर्थ्याचे दर्शन घडवणारे 32 चित्ररथ सहभागी झाले होते. यात राज्ये व केंद्रशासित प्रदेशातील 17, विविध मंत्रालये / विभाग आणि निमलष्करी दलाचे नऊ आणि संरक्षण मंत्रालयाच्या सहा चित्ररथांचा समावेश होता.
विविध मंत्रालये / विभाग आणि निमलष्करी दलांच्या नऊ आणि संरक्षण मंत्रालयाच्या सहा चित्ररथांमध्ये जैव तंत्रज्ञान विभागाच्या चित्ररथाला सर्वोत्तम पुरस्कार मिळाला. आत्मनिर्भर भारत अभियान: कोविड,विविध प्रक्रियांच्या माध्यमातून लसीच्या विकासाची प्रक्रिया या चित्ररथातून दाखवण्यात आली होती. जैव तंत्रज्ञान विभाग सामाजिक प्रासंगिकतेसह नाविन्यपूर्ण उत्पादन विकासासाठी परिसंस्था तयार करण्यावर लक्ष केंद्रित करत आहे
अधिक माहितीसाठी कृपया येथे क्लिक करा
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 222
अर्थ मंत्रालय
मालाची जलद ने-आण शक्य व्हावी या दृष्टीने देशात पहिला राष्ट्रीय टाईम रिलीज अभ्यास होणार
नवी दिल्ली, 1 ऑगस्ट 2019
जागतिक व्यापारात देशाचा वाटा वृद्धींगत व्हावा यासाठीच्या धोरणात्मक कटिबद्धतेचा भाग म्हणून महसूल आणि वित्त मंत्रालयाने 1 आणि 7 ऑगस्ट दरम्यान भारताचा पहिला टीआरएस म्हणजे राष्ट्रीय टाईम रिलीज अभ्यास हाती घेतला आहे.
आंतरराष्ट्रीय व्यापाराच्या ओघाचा प्रभाव आणि क्षमता मापनासाठी टीआरएस हे आंतरराष्ट्रीय स्तरावर मान्यता असलेले एक साधन आहे.
माल आल्यापासून ते बंदरातून जहाज जाईपर्यंत मालासाठी लागणाऱ्या सर्व परवानग्या आणि मंजुऱ्या मिळवण्यातल्या प्रक्रियात्मक त्रुटींचा अभ्यास यामध्ये करण्यात येणार आहे. यामुळे व्यापार नियंत्रणाशी तडजोड न करता क्षमता सुधारण्यासाठी आवश्यक त्या कार्यात्मक उपाययोजना हाती घेता येतील. निर्यात उद्योग आणि सूक्ष्म, लघु, मध्यम उद्योगक्षेत्राला याचा मोठा लाभ होणार आहे.
या अभ्यासातून सीमापार व्यापार करणाऱ्या सरकारी एजन्सीना सध्याच्या त्रुटी लक्षात येतील तसेच व्यापाराचा सुरळीत ओघ राखण्यातले अडथळे लक्षात येऊन ते टाळण्यासाठी उपाययोजना हाती घेता येणार आहेत.
B.Gokhale/N.Chitale/P.Malandkar
(Visitor Counter : 90
निती आयोग
अटल इनोव्हेशन मिशन द्वारे देशभरात स्थापन झालेल्या 295 अटल टिंकरिंग प्रयोगशाळा सीएसआयआरने घेतल्या दत्तक
विद्यार्थ्यांमध्ये वैज्ञानिक संशोधन आणि नवोन्मेशी वृत्ती रुजवण्याच्या दिशेने महत्वाकांक्षी पाऊल टाकत सीएसआयआर, वैज्ञानिक आणि औद्योगिक संशोधन परिषदेने, देशभरातल्या 295 अटल टिंकरिंग प्रयोगशाळा आज अधिकृतरित्या दत्तक घेतल्या आहेत. नीती आयोगाच्या अटल इनोव्हेशन मिशन अंतर्गत या प्रयोगशाळा उभारण्यात आल्या आहेत.
सीएसआयआरने आपल्या 36 प्रयोगशाळासह देशभरातल्या 295 अटल टिंकरिंग प्रयोगशाळा आणि त्यांचे विद्यार्थी दत्तक घेतले आहेत. भारतातल्या युवा नवोन्मेशीसाठी, वैज्ञानिकांकडून शिकण्याची ही अपूर्व अशी संधी आहे. हे कल्पक विद्यार्थी त्यांची शाळा, कुटुंब आणि स्थानिकांसाठी प्रेरणादायी ठरू शकतात.
प्रत्येक अटल टिंकरिंग प्रयोगशाळेसाठी सीएसआयआर सर्वोत्तम संशोधन जगतातली मान्यवर व्यक्ती आणि वैज्ञानिक यांना सल्लागार किंवा मार्गदर्शक गुरु म्हणून नेमणार आहे. अटल इनोव्हेशन मिशन आणि सीएसआयआर, विद्यार्थ्यांसाठी, वैज्ञानिक आणि तंत्र विषयक संकल्पना आणि संबंधित विविध विषयांवर वेबिनार मालिकाही आयोजित करणार आहे.
कोरोना महामारीने वैज्ञानिक आणि औद्योगिक संशोधन आधारित नवोन्मेशाचे महत्व अधोरेखित केल्याचे अटल इनोव्हेशन मिशनचे मिशन संचालक, नीती आयोगाचे अतिरिक्त सचिव आर रामानन यांनी या दूर दृश्य प्रणाली द्वारे बोलताना सांगितले. सीएसआयआर समवेत ही भागीदारी म्हणजे अटल इनोव्हेशन मिशन साठी महत्वाची कामगिरी असून स्टेम संशोधनाला चालना, सार्वजनिक- खाजगी संस्थांशी नवोन्मेश सहयोग यासाठी महत्वाची भूमिका बजावणार आहे.
या सहयोगामुळे अटल टिंकरिंग प्रयोगशाळेकडून युवा शालेय विद्यार्थ्याना अद्ययावत तंत्रज्ञान आणि वैज्ञानिक संशोधनाशी परिचित होण्याची संधी मिळणार आहे. राष्ट्रीय शैक्षणिक धोरण 2020 च्या दृष्टीकोनाशी हे संलग्न असून आत्मनिर्भर भारत अभियानासाठीही चालना देणार असल्याचे त्यांनी सांगितले.
देशातल्या युवा विद्यार्थ्यांपर्यंत पोहोचण्याची ही संधी म्हणजे सीएसआयआरच्या इतिहासातला महत्वाचा टप्पा असल्याचे सीएसआयआरचे महासंचालक डॉ शेखर मांडे यांनी सांगितले.
दूरसंचार आणि माहिती तंत्रज्ञान मंत्रालय
6 जी तंत्रज्ञान
नवी दिल्ली, 21 डिसेंबर 2022
भारतात 6 जी साठी दृष्टिकोन, अभियान आणि उद्दिष्टांसह 6जी साठी मार्गदर्शक आराखडा आणि कृती योजना विकसित करण्यासाठी दूरसंचार विभागाने 1 नोव्हेंबर 2021 रोजी 6 जी संदर्भात विविध मंत्रालये/विभाग, संशोधन आणि विकास संस्था, शैक्षणिक संस्था, प्रमाणीकरण संस्था, दूरसंचार सेवा प्रदाते आणि उद्योगातील सदस्यांसह एक तंत्रज्ञान नवोन्मेष गट  स्थापन केला आहे. टीआयजी -6जी या गटाने,उद्योग, शैक्षणिक संस्था, संशोधन आणि विकास संस्था आणि सरकारसह विविध शाखांमधील नवोन्मेष उपाय ,बहुमंचीय पुढच्या श्रेणीचे अत्याधुनिक नेटवर्क, पुढील पिढीच्या गरजांसाठी स्पेक्ट्रम,उपकरणे, आंतरराष्ट्रीय मानकांचे योगदान तसेच संशोधन आणि विकास निधी यावर सदस्य म्हणून सहा कृती दलांची स्थापना केली आहे. 6जी दृष्टिकोन संदर्भातील अभ्यासामध्ये भारत, आंतरराष्ट्रीय दूरसंचार संघामध्ये  देखील योगदान देत आहे.
दळणवळण राज्यमंत्री देवुसिंह चौहान यांनी आज लोकसभेत एका प्रश्नाच्या लेखी उत्तरात ही माहिती दिली.
R.Aghor/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 132
पंतप्रधान कार्यालय
छत्तीसगडमधील बालोदाबाजार-भाटापारा जिल्ह्यात झालेल्या अपघातातील जीवितहानीबद्दल पंतप्रधानांनी व्यक्त केले दुःख
पीडितांना पंतप्रधान राष्ट्रीय मदत निधीमधून सानुग्रह मदत जाहीर
नवी दिल्ली, 24 फेब्रुवारी 2023
छत्तीसगडमधील बालोदाबाजार-भाटापारा जिल्ह्यात झालेल्या अपघातातील जीवितहानीबद्दल पंतप्रधान नरेंद्र मोदी यांनी तीव्र दुःख व्यक्त केले आहे. मोदी यांनी छत्तीसगडमधील बालोदाबाजार-भाटापारा जिल्ह्यातील रस्ते अपघातातील पीडितांसाठी पंतप्रधान राष्ट्रीय मदत निधी मधून सानुग्रह मदत जाहीर केली आहे.
पंतप्रधान कार्यालयाने ट्विट केले:
“छत्तीसगडच्या बालोदाबाजार-भाटापारा जिल्ह्यात झालेल्या अपघातामुळे झालेल्या जीवितहानीमुळे दुःख झाले. शोकग्रस्त कुटुंबियांप्रति शोकसंवेदना. जखमींच्या प्रकृतीत लवकरात लवकर सुधारणा होवो : पंतप्रधान @narendramodi”
“बालोदाबाजार-भाटापारा जिल्ह्यातील अपघातातील प्रत्येक मृताच्या वारसाला पंतप्रधान राष्ट्रीय मदत निधीकडून रु. 2 लाखांची मदत दिली जाईल.जखमींना रु. 50,000 देण्यात येणार आहेत. "
G.Chippalkatti/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
गुजरात सरकारमधील माजी मंत्री श्री भागुभाई पटेल यांच्या निधनाबद्दल पंतप्रधानांनी व्यक्त केले दु:ख
पंतप्रधान नरेंद्र मोदी यांनी गुजरात सरकारमधील माजी मंत्री श्री भागुभाई पटेल यांच्या निधनाबद्दल तीव्र शोक व्यक्त केला आहे."पटेल यांनी सार्वजनिक सेवेसाठी योगदानाबद्दल ते सदैव स्मरणात राहील,"असे पंतप्रधान म्हणाले.
पंतप्रधानांनी आपल्या ट्विटरसंदेशामध्ये म्हटले आहे,: